NaiveNeuron/SloPal huggingface dataset:
Kotleba, Marek, poslanec NR SR (2021-03-17):
Ďakujem za slovo. Stano, ďakujem za tvoj príhovor a naozaj mňa mrzí, že sa to dotkne tých najmenších, že sa to dotkne tých detí. Tí dospelí, či už sa tak orientovaní, onak, nech si naozaj doma robia (ruch v sále a zaznievanie gongu), čo chcú, to je ich vec. Ale do výchovy detí takto zasahovať, to je naozaj neprípustné. A prečítal by som vám jeden veľmi krátky úryvok, čo mi poslala jedna, jedna vychovávateľka z východného Slovenska, kde majú takéto dieťa, a citujem: „Vychovávajú ho dve ženy. Dieťa ani samé nevie, čím chce byť, jedna mama ho oblieka ako dievča, druhá ako chlapca. Dokonca, keď sa s ním rozprávam, tak v škole sám chudák nevie povedať, čím je, a raz sa správa ako chlapec, raz sa správa ako dievča. Keď to chceme s ním riešiť, vždy sa radšej utiahne.“ A pozrite sa, toto je jeden príklad. A v prípade, ak by (ruch v sále a zaznievanie gongu) takýchto manželstiev alebo adopcií detí bolo viac, veď jednoducho tie deti, chudáci, oni za to nemôžu a vy im toto chcete spôsobiť. Preto pre nás naozaj musí byť vždy otec – muž a matka – žena. Ďakujem.
Senko, Ján, poslanec NR SR (2014-01-30):
Ďakujem za slovo. Vážený pán predseda, vážený pán minister, kolegyne, kolegovia, ctení hostia, podávam v mene Výboru Národnej rady Slovenskej republiky pre kultúru a médiá ako gestorského výboru spoločnú správu výborov Národnej rady Slovenskej republiky k predmetnému návrhu zákona. Národná rada Slovenskej republiky uznesením č. 947 z 5. decembra 2013 pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporučil schváliť Ústavnoprávny výbor Národnej rady Slovenskej republiky svojím uznesením č. 377 z 21. januára 2014 so zmenami a doplnkami, ako aj Výbor Národnej rady Slovenskej republiky pre kultúru a médiá uznesením č. 121 z 27. januára 2014 s pozmeňujúcimi a doplňujúcimi návrhmi. Výbory Národnej rady Slovenskej republiky, ktoré predmetný návrh zákona prerokovali, prijali pozmeňujúce návrhy, ktoré sú súčasťou bodu IV spoločnej správy. Gestorský výbor na základe stanovísk výborov odporúča Národnej rade Slovenskej republiky uvedený návrh zákona, ktorý máme pod tlačou 778, v znení schválených pozmeňujúcich návrhov schváliť. O pozmeňujúcich a doplňujúcich návrhoch uvedených v časti IV tejto spoločnej správy gestorský výbor odporúča hlasovať spoločne o bodoch 1 až 8 s návrhom schváliť. Gestorský výbor ma určil za spoločného spravodajcu výborov a poveril ma, aby som podal správu o výsledku prerokovania návrhu zákona vo výboroch Národnej rady Slovenskej republiky. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 127 z 28. januára 2014. Pán predseda, skončil som, prosím, otvorte rozpravu.
Pellegrini, Peter, predseda NR SR (2024-02-08):
Prezentujme sa a hlasujme o bode č. 41 druhého pozmeňujúceho návrhu pána poslanca Galka. (Hlasovanie.) Prítomných 134 poslancov, za 18, proti 76, zdržalo sa 38, 2 nehlasovali. Bod sme neschválili.
M. Kondrót, poslanec: (2006-09-06):
Schválený zákon v prechodných a záverečných ustanoveniach upravil rozdelenie prostriedkov z fondu na podúčty a na analytické účty jednotlivých jadrových zariadení v takom podiele, v akom bol podiel vyrobenej elektriny v jednotlivých jadrových zariadeniach na celkovej elektrine vyrobenej v jadrových zariadeniach v rokoch 1978 až 2005. Tým ale zákon nevyriešil financovanie A 1 a analytický podúčet tejto jadrovej elektrárne je prázdny, ale finančné nároky na vyraďovanie tejto elektrárne objektívne existujú. Financovanie vyraďovania A 1 sa predpokladá z povinného odvodu, ktorý budú v cene elektrickej energie platiť koncoví odberatelia elektriny. Vyberanie tohto odvodu je ale viazané na schválenie stratégie záverečnej časti jadrovej energetiky a následné schválenie nariadenia vlády Slovenskej republiky, ktoré stanoví ročnú výšku tohto odvodu. Prijatie týchto dokumentov sa očakáva v roku 2007 a napĺňanie fondu povinnými odvodmi najskôr v roku 2008. V záujme zabezpečenia financovania vyraďovania A 1 do tohto obdobia sa navrhuje v prechodných ustanoveniach možnosť dočasného presunu prostriedkov z analytického účtu V 1 na analytický účet A 1. Takýto dočasný presun je ale viazaný na súhlas ministra hospodárstva  Slovenskej republiky. A jeho schválenie je súčasne podmienené aj tým, že Národný jadrový fond pripraví aj presný harmonogram spätného prevodu týchto požičaných prostriedkov z A 1 na V-1, a to najneskôr do 31. 12. 2011. Návrh zákona rieši aj otázku výberového konania na miesta v Rade správcov Národného jadrového fondu a umožňuje zapojenie vysokých škôl a výskumných ústavov do procesu výberového konania, čím sa zvýši odbornosť a nezaujatosť pri výbere členov Rady správcov. Vážené kolegyne, vážení kolegovia, ďakujem za pozornosť a žiadam vás o podporu predloženého návrhu zákona.
Martvoň, Anton, poslanec NR SR (2015-05-26):
„... ale to, že on s ničím neprišiel, tak jednoducho...“
Paška, Pavol, predseda NR SR (2014-05-29):
(Hlasovanie.) 138 prítomných, 99 za, 15 proti, 23 sa zdržalo, 1 nehlasoval. (Potlesk.) Návrh sme schválili.
Vaľová, Jana, poslankyňa NR SR (2019-09-13):
Áno. Dobre.
Vons, Peter, poslanec NR SR (2022-06-22):
O druhom pozmeňujúcom návrhu poslanca Jozefa Šimka nemôžeme hlasovať, nakoľko bol schválený bod 5 spoločnej správy. Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Figeľ, Ján, podpredseda NR SR (2015-05-13):
Ďakujem pekne. Posledným rečníkom v písomnej časti rozpravy teda na báze písomných prihlášok je pán Daniel Lipšic. Nech sa páči. Potom bude ešte priestor pre ústnu časť rozpravy.
Ďuriš Nicholsonová, Lucia, podpredsedníčka NR SR (2017-05-11):
Ďakujem pekne. Otváram všeobecnú rozpravu k tomuto bodu programu. Písomne sa do rozpravy neprihlásil nikto. Otváram možnosť prihlásiť sa ústne. Končím možnosť prihlásiť sa do rozpravy. Prihlásil sa jeden pán poslanec. Pán poslanec Dostál, nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 125, za 46, proti 57 poslancov, zdržalo sa 21, nehlasoval 1. Konštatujem, že návrh pani poslankyne Bollovej nebol schválený. Nech sa páči.
Zmajkovičová, Renáta, podpredsedníčka NR SR (2013-12-03):
V rozprave vystúpi pán poslanec Hlina.
P. Hrušovský, predseda NR SR: (2004-03-02):
(Hlasovanie.) 126 prítomných, 91 za návrh, 34 sa zdržalo, 1 nehlasoval. Návrh sme schválili. Ďakujem pánovi poslancovi Abelovskému a poprosím teraz pána ministra spravodlivosti, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky zákon) v znení neskorších predpisov a o zmene a doplnení niektorých zákonov , ktorý prerokúvame ako tlač 557. Nech sa páči pán minister, máte slovo.
Kuciaňová, Magdaléna, poslankyňa NR SR (2017-06-20):
Keďže sme schválili pozmeňujúce a doplňujúce návrhy zo spoločnej správy, o pozmeňujúcom návrhu pána poslanca Mihála, ktorý bol predložený v rozprave, nemôžeme hlasovať.
Danko, Andrej, predseda NR SR (2020-01-21):
Ďakujem, pani poslankyňa. Pán poslanec Poliačik, nech sa páči.
Senko, Ján, poslanec NR SR (2019-09-10):
Ďakujem za slovo. Pán predsedajúci, vzhľadom na to, že v rozprave nebol predložený žiadny procedurálny návrh, dajte hlasovať o tom, aby sme prerokovali predložený návrh zákona v druhom čítaní.
Šuca, Peter, poslanec NR SR (2015-06-15):
Pani predsedajúca, ďakujem pekne za slovo. Ctené dámy, vážení páni, ja nebudem predlžovať túto diskusiu, nebudem rozprávať dlho, ale nedá mi na záver nepovedať pár slov. Je veľmi dobré, že dnešné rokovanie v pléne Národnej rady o Gorile bolo. Je to veľmi dobré, pretože tu sme si jasne demaskovali ľudí, ktorí, a povedali, rozprávali ľudia, ktorí z tejto témy vytĺkajú politický kapitál, ktorí sa snažia spojiť s kauzou Gorila stranu SMER – sociálna demokracia a strana SMER – sociálna demokracia a Robert Fico nemá absolútne nič spoločné s kauzou Gorila a treba pomenovať veci správnym slova zmyslom, preto som sa rozhodol podať vlastný návrh uznesenia, ktorý neskôr prednesiem. Pán poslanec Lipšic, pán kolega Hlina, ktorého všetci máme veľmi radi, ako úprimne, vážený pán poslanec Lipšic, a myslím to úprimne, nie sarkasticky, je priam symbolické, že celý dnešný deň tu sedíte vy na lavici predkladateľa. Ja som presvedčený, že vy ste človek, ktorý má najviac informácií o kauze Gorila, tak presne ako to povedal poslanec Baška, už od roku 2005. Je zaujímavé, že v tom čase ste boli minister spravodlivosti, takže tie informácie ste mali. Je zaujímavé, že začali ste túto kauzu podľa vás intenzívne riešiť, nie kauzu podľa vás, ale intenzívne riešiť pár mesiacov pred koncom, chvalabohu, vašej krátkej pravicovej vlády a na tom si staviate pomník. Je veľmi dobré, že ste tu a je to priam symbolické. Vy máte najviac informácií, a nekonali ste. Preto si myslím, že je falošné a farizejské hádzať loptičku na druhú stranu ihriska, pretože, ešte raz opakujem, strana SMER – sociálna demokracia a Robert Fico s touto kauzou nemá absolútne, ale absolútne nič spoločné. Keď som povedal, že je treba pomenovať veci správnym slova zmyslom, tak teraz by som si dovolil predniesť vlastný návrh uznesenia. Uznesenie Národnej rady Slovenskej republiky: „Národná rada Slovenskej republiky po prerokovaní návrhu poslancov na 52. schôdzi Národnej rady Slovenskej republiky konštatuje, že je potrebné dôsledne vyšetriť kauzu Gorila z III. volebného obdobia Národnej rady Slovenskej republiky a obdobia druhej vlády Mikuláša Dzurindu, zloženej z vtedajších koaličných strán SDKÚ – DS, KDH, SMK a ANO, za účelom potvrdenia princípov demokratického a právneho štátu v Slovenskej republike.“ Ďakujem, skončil som.
P. Hrušovský, predseda NR SR: (2003-10-31):
(Hlasovanie.) 122 prítomných, 119 za, 1 proti, 2 sa zdržali. Uvedené body zo spoločnej správy sme schválili. Ďalší návrh.
Novotný, Viliam, poslanec NR SR (2015-03-10):
Ďakujem pekne. Chcem sa poďakovať pani poslankyni za jej vystúpenie a myslím, že trafila klinec po hlavičke, keď povedala, že načo slúži potom takýto zákon, keď je nejednoznačný, čo konštatoval pán prezident, keď si ho ináč vykladajú lekári, ináč pacienti, bude mať medziregionálne rozdiely. Vlastne nikto nebude tie poplatky schvaľovať, iba VÚC-ka by ich mala nejako vágne kontrolovať. Tak vlastne načo slúži potom tento zákon, keď neodstráni v skutočnosti problém, ktorý pacientov trápi? To znamená, že sú od výmyslu sveta vyberané rôzne poplatky a pacient reálne nevie, za čo platí. Či je to len predvolebný ťah, ste povedali, respektíve nejaký predvolebný marketing. Myslím si, že áno. Hlavne o to ide, o tom som presvedčený a hovoril som o tom aj v druhom čítaní, SMER potrebuje pred voľbami povedať, že už urobil poriadok s poplatkami. Potom ešte budú potrestaní nejakí lekári, ktorí vybrali nejaký poplatok, lebo nie celkom jednoznačne pochopili, za čo vlastne môžu a za čo vlastne nemôžu tento poplatok vyberať a tým pádom to bude možno dobre marketingovo odkomunikované. Tak som to aj vnímal z vyjadrení pána ministra a aj niektorých poslancov strany SMER. Problém ale je, že poplatky to v praxi neodstráni. Neviem si celkom predstaviť, ako to bude teda fungovať s tým, že keď niekto jednoducho nemôže čakať preto, lebo jeho zdravotný stav mu to neumožňuje, chronický pacient, ktorý je bezvládny, respektíve mu to neumožňuje jeho pracovné zadelenie a potrebuje si len predpísať lieky, či to bude fungovať tak, ako to hovorili kolegovia zo SMER-u, že no veď poradie určuje pacient. Čiže skúste si predstaviť čakáreň všeobecného lekára, kde od 5.45 hod. ráno je napísaný zoznam tridsiatich siedmich čakajúcich a sestrička otvorí dvere a ukáže na pána v kravate a povie: „A teraz vy.“ Aká bude reakcia v tej čakárni?
M. Hort, podpredseda NR SR: (2009-04-22):
A teraz požiadala o slovo v záverečnom slove pani navrhovateľka, nech sa páči.
Nicholsonová, Lucia, poslankyňa NR SR (2012-06-27):
Ďakujem veľmi pekne. Pán Brocka, ja si vás strašne vážim za všetku tú prácu, ktorú ste odvádzali, neviem, koľko ste tu volebných období, ale toto bol pre mňa šok, pretože ja som mala naozaj pocit, že ako jedna z dotknutých napr. som sa ocitla pred nejakým inkvizičným súdom. Ja som mala pocit, že vy hovoríte, že rozvody sú negatívna vec, a ja sa s vami v tom stotožňujem. Ale zároveň sú veľmi reálne a sú všade prítomné. Každé druhé manželstvo sa dnes u nás rozvádza. A ja mám pocit, že vy ste z tých rozvedených alebo rozvádzajúcich sa urobili niekoho, kto by mal byť perzekvovaný, nejakú osobitnú kategóriu občanov. A ja vám len chcem pripomenúť, že za ostatných päť rokov bolo v tejto krajine rozvedených viac ako 60 000 manželstiev, to je zhruba 120 000 ľudí, ktorých ste podľa mňa vaším pomerne necitlivým vystúpením urazili. A chcela by som poukázať na to, že medzi týmito ľuďmi je množstvo týraných mužov a žien v tých manželských zväzkoch. A ja si skutočne myslím, že byť dieťaťom v takej rodine, kde dochádza k nejakému fyzickému násiliu, k týraniu, či už fyzickému alebo psychickému, nie je veľmi dobré a tí ľudia nie sú vzorom. A som presvedčená o tom, že by sme mali urobiť všetko pre to, aby sme uľahčili tým ľuďom ísť od seba čo najrýchlejšie. Ďakujem.
Pčolinský, Peter, poslanec NR SR (2016-04-21):
Ďakujem. Pán kolega Fecko, máme sa od vás čo učiť, pretože to, čo máte vy v hlave v oblasti pôdohospodárstva a v oblasti tohto rezortu, je podľa mňa niečo neuveriteľné, pretože takýto rozsah vedomostí a znalostí problematiky má v tejto sále len málokto. 	Som veľmi rád, že pani ministerka javí ochotu spolupracovať a diskutovať o rôznych veciach. A ja by som bol veľmi rád, ak by s pánom kolegom Feckom pani ministerka spolupracovala čo najviac. V tomto prípade ja by som bol aj nápomocný, keďže pán Fecko má moju plnú dôveru ako odborník na pôdohospodárstvo a na túto oblasť. Takže ja naozaj ďakujem za tento váš prednes a pomenovanie vecí, ktoré sú problémom. Nechcem obsahovo nejako veľmi zasahovať, pretože myslím, že pán kolega Fecko povedal naozaj podstatné veci, ktoré by sa mali riešiť a ktoré včera, predvčerom som spomínal aj ja vo svojom vystúpení. Čiže naozaj ďakujem a ja sa teším, že máme tu človeka z Prešova, ktorý je znalý problematiky a bude platným členom, opäť opakujem, východniarskej platformy v Národnej rade.
Grendel, Gábor, podpredseda NR SR (2021-12-08):
Pán poslanec Štefan Kuffa.
P. Hrušovský, predseda NR SR: (2005-05-18):
Poprosím teraz pána predsedu výboru pre sociálne veci a bývanie Júliusa Brocku, aby z poverenia výboru pre sociálne veci a bývanie Národnú radu informoval o výsledku prerokúvania návrhu. Poprosím, zaujmite miesto pre spravodajcov, pán predseda. Procedurálne návrhy – pán poslanec Burian a pani poslankyňa Mušková.
Plaváková, Lucia, poslankyňa NR SR (2023-12-14):
Ďakujem veľmi pekne za slovo. Oskar tu otvoril viaceré dôležité témy, ja by som sa venovala trom takým, ktoré ma zaujali. Tou prvou je to prekvapenie koaličných poslancov a poslankýň, ktoré teda zažívajú pri niektorých návrhoch ich vlastnej koalície. A ja som tiež bola teda pri tom, keď na ústavnoprávnom výbore pán poslanec Mažgút bol úplne dezorientovaný v tom, že aký, aký obsah má návrh zákona, ktorý prerokúvame, a je to z dôvodu, že to tam bolo prílepkom doplnené. A takýmto spôsobom sa naozaj legislatíva tvoriť nemá, my sme o tom krátku debatu s pánom ministrom mali a verím, že sa to v budúcnosti opakovať nebude. Druhá téma. Videli sme, že teda aj v tomto prípade, týkajúce sa zmien v súvislosti s Úradom pre dohľad nad zdravotnou starostlivosťou, tam zjavne neprebehli žiadne konzultácie, a teda tá tvorba legislatívy nielenže prebieha v skrátenom legislatívnom konaní, ale dotknuté inštitúcie sa nijakým spôsobom nekonzultujú a je to tu už taký dlhodobý opakovaný jav, týkalo sa to napríklad aj Úradu na ochranu oznamovateľov, Úrad špeciálnej prokuratúry, to asi ani nemusím zmieňovať, že ten asi konzultovaný nebol, rovnako Kancelária prezidenta a Kancelária Národnej rady Slovenskej republiky, ako sme tu už diskutovali o tom aj v pozmeňováku. A teda napríklad v prípade Kancelárie Národnej rady Slovenskej republiky to pán minister spravodlivosti ani nemá veľmi ďaleko, tak ako predkladateľ mohol asi s touto inštitúciou to odkonzultovať. A tou treťou oblasťou, ktorú by som chcela spomenúť, sú tie ústavnoprávne dopady, lebo ja som teda počula aj výrok pána predsedajúceho Pellegriniho, keď povedal, že Ústavný súd je zavalený, a teda v súvislosti s tým, že možno bude treba upraviť nejako právomoci. Tak možno ho netreba zavalo... (Prerušenie vystúpenia časomerom.)
Bugár, Béla, podpredseda NR SR (2011-09-07):
Ďakujem, pán minister. Dávam slovo spravodajkyni, ktorú určil navrhnutý gestorský výbor, výbor pre pôdohospodárstvo a životné prostredie, pani poslankyni Jarmile Tkáčovej. Nech sa páči.
Žiga, Peter, podpredseda NR SR (2023-12-14):
Pán poslanec Matovič.
Laurenčík, Milan, podpredseda NR SR (2021-09-21):
Ďakujem, takže hlasujeme o tomto bode zajtra o 17.00 hod., a v tejto chvíli prerušujem rokovanie o tomto bode programu. Vážené panie poslankyne, vážení páni poslanci, teraz pristúpime k prvému čítaniu o návrhu poslancov Roberta Fica, Juraja Blanára a Dušana Jarjabka na vydanie zákona o Múzeu Slovenského národného povstania a o zmene zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Návrh zákona je pod tlačou 648, návrh na jeho pridelenie na prerokovanie výborom je v rozhodnutí č. 680. Teraz dávam slovo podpredsedovi Národnej rady pánovi Jurajovi Blanárovi, aby návrh zákona uviedol, nech sa páči. (Rokovanie o návrhu poslancov Národnej rady Slovenskej republiky Roberta Fica, Juraja Blanára a Dušana Jarjabka na vydanie zákona o Múzeu Slovenského národného povstania a o zmene zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov , tlač 648.)
P. Hrušovský, podpredseda NR SR: (2002-02-01):
Pán minister, vzhľadom na čas, ktorý máte vyhradený na uvedenie návrhov zákonov, prosím, aby ste ho rešpektovali. Máte slovo. P. Magvaši, minister práce, sociálnych vecí a rodiny SR: Vážený pán predsedajúci, vážené dámy, vážení páni, vládny návrh zákona, ktorým sa mení zákon Národnej rady Slovenskej republiky č. 90/1996 Z. z. o minimálnej mzde v znení neskorších predpisov, sa predkladá v nadväznosti na zákon č. 311/2001 Z. z. a Zákonníka práce, pretože je potrebné vo väzbe na Zákonník práce, ktorý je schválený, spraviť ustanovenia a zmeniť ustanovenia ustanoveného týždenného pracovného času, ustanovenie, ktorým sa vymedzujú zložky mzdy, a to, ktoré z týchto zložiek sa pri výpočte doplatku do výšky minimálnej mzdy do mzdy nezahŕňajú. Podľa § 68 ods. 4 zákona o rokovacom poriadku zároveň vláda predkladá návrh nariadenia vlády Slovenskej republiky, ktorý sa odvíja od zmeny tohto zákona. To je všetko k uvedeniu návrhu zákona, ktorým sa mení zákon Národnej rady Slovenskej republiky č. 90/1996 Z. z. o minimálnej mzde v znení neskorších predpisov. Takže pristúpim z pokynu pána predsedajúceho k predloženiu vládneho návrhu zákona, ktorým sa mení a dopĺňa zákon č. 95/2000 Z. z. o inšpekcii práce a o zmene a doplnení niektorých zákonov. Treba povedať, že vládny návrh zákona, ktorým sa mení a dopĺňa zákon č. 95/2000 Z. z. o inšpekcii práce a o zmene a doplnení niektorých zákonov, upravuje požiadavku smernice Európskeho parlamentu a Rady Európskej únie č. 96/71 Európskeho spoločenstva týkajúcej sa postavenia pracovníkov v rámci ustanovenia o službách na vytvorenie Národného informačného miesta, o pracovných podmienkach súvisiacich s vykonávaním stavebných prác, ktoré spolupracuje v tejto oblasti s príslušnými miestami členských štátov Európskej únie. Vládnym návrhom zákona sa teda zabezpečuje plnenie záväzkov Slovenskej republiky vo vzťahu k Európskej únii. Ďalej, účelom predloženého vládneho návrhu zákona je tiež vytvorenie právnych predpokladov na zvýšenie efektívnosti výkonu inšpekcie práce v oblasti kontrolnej činnosti zameranej na zisťovanie nelegálnej práce a jej odstraňovanie. Zamestnávateľovi sa ukladá povinnosť preukázať pracovnoprávny vzťah k fyzickým osobám nachádzajúcim sa na jeho pracovisku, k orgánom štátnej správy v oblasti inšpekcie práce a pri výkone inšpekcie práce. Vykonávanie dozoru v oblasti nelegálnej práce vyplýva z potreby jej efektívneho vyhľadávania a potierania v rôznych sférach hospodárstva Slovenskej republiky, aby nedochádzalo k úniku finančných prostriedkov určených do štátneho rozpočtu a úniku príspevkov na poistné systémy sociálneho zabezpečenia a zdravotného zabezpečenia a nezamestnanosti. Súčasne sa zákon dopĺňa o ustanovenia upravujúce spracúvanie osobných údajov a ich poskytovanie orgánom štátnej správy, čím sa zosúlaďuje so zákonom č. 52/1998 Z. z. o ochrane osobných údajov v informačných systémoch v znení zákona...
Bugár, Béla, podpredseda NR SR (2018-03-14):
Bod 39? Ďakujem pekne. Predpokladám, bod 40. Je všeobecný súhlas? Ďakujem pekne. Pán poslanec Kollár.
Grendel, Gábor, podpredseda NR SR (2022-05-03):
Pán poslanec! Vráťte, prosím, čas na dve minúty pánovi poslancovi Takáčovi. Nech sa páči.
Nicholsonová, Lucia, podpredsedníčka NR SR (2016-06-14):
Reagovať na faktické bude pán poslanec Beblavý. Nech sa páči.
Jurinová, Erika, podpredsedníčka NR SR (2013-09-06):
Pán spravodajca, chcete sa vyjadriť? (Reakcia spravodajcu.) Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o podmienkach výkonu volebného práva a o zmene Občianskeho súdneho poriadku . Vládny návrh zákona má parlamentnú tlač 659, návrh na jeho pridelenie na prerokovanie výborom je v rozhodnutí č. 633. Nech sa páči, pán podpredseda vlády, uveďte návrh zákona.
J. Pataky, poslanec: (2005-05-10):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. apríla 2005 č. 1108 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 15. júna 2005 a gestorský výbor do 17. júna 2005. Prosím, pán predsedajúci, aby ste otvorili rozpravu k tomuto návrhu.
Krúpa, Juraj, poslanec NR SR (2022-03-15):
Teraz dajte, prosím, hlasovať o návrhu uznesenia o vyhlásení referenda o vystúpení Slovenskej republiky z NATO, tak ako ho odprezentoval poslanec Beluský.
B. Bugár, podpredseda NR SR: (2004-05-26):
Budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona ste dostali pred prvým čítaním ako tlač 548, spoločnú správu máte v tlači 548a. Dávam slovo poslancovi Jirkovi Malchárkovi, aby za skupinu poslancov návrh zákona odôvodnil. Nech sa páči. J. Malchárek, poslanec: Ďakujem, pán predsedajúci. Vážené dámy poslankyne, páni poslanci, v mene mojom, v mene pána poslanca Minárika a Gyulu Bárdosa aj v mene tých, ktorí sa zúčastňovali na príprave, predovšetkým na príprave ústavného zákona pre nezlučiteľnosť funkcií ústavných činiteľov a verejných činiteľov, ktorý bol schválený, za čo chcem tiež poďakovať ako jeden z predkladateľov, keď som ho predkladal v pléne dnes pred obedom. Tento zákon je totižto veľmi úzko spätý a súvisí s ústavným zákonom, ktorý sme už schválili, a je to forma ako viac, by som povedal, otvoriť legitimitu konania výboru pre nezlučiteľnosť výkonu funkcií štátnych funkcionárov a verejných funkcionárov. Je to veľmi jednoduchý zákon a dohoda s predkladateľmi je asi taká, vo výboroch žiadne zmeny neboli, žeby sa rokovanie tohto výboru pre nezlučiteľnosť funkcií vo veci ochrany verejného záujmu a zamedzenia rozporu záujmov podľa osobitných predpisov, toto konanie tohto výboru by bolo vždy verejné. Nakoľko v súčasnosti bolo, čo dá sa povedať, utajovať, niektorí poslanci nechceli, aby ich majetkové priznania boli dané k dispozícii verejnosti, niektorí dávali svoje majetkové priznania k dispozícii na internet. Dnes schválená úprava ústavného zákona dáva za povinnosť, takže niet dôvodu vlastne brániť verejnosti, aby sa zúčastnila na konaní tohto výboru, ak tak uznajú za vhodné, a budú to konania, ktoré budú súvisieť práve s výkonom alebo s realizáciou ústavného zákona pri riešení prípadného konfliktu záujmov. Verím tomu, že aj tento návrh zákona získa podporu ctenej snemovne. Ďakujem za pozornosť.
V. Veteška, podpredseda NR SR: (2005-03-18):
Vystúpi pán poslanec Mikuš v rozprave ako posledný prihlásený do rozpravy z pozície spravodajcu.
Fecko, Martin, poslanec NR SR (2013-09-24):
Ďakujem pekne. V rozprave nevystúpil žiaden poslanec a nebol teda podaný žiadny pozmeňujúci návrh. Pani predsedajúca, prosím, aby ste dali hlasovať o tom, že Národná rada Slovenskej republiky sa uzniesla v zmysle § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Číž, Miroslav, doterajší podpredseda NR SR (2010-07-08):
Pani poslankyňa Emília Müllerová.
Kalivoda, Peter, poslanec NR SR (2024-05-14):
Ďakujem pekne, pán predsedajúci. Pán Hlina, ja som vás počúval naozaj veľmi pozorne a musím povedať, že máte skutočne dar reči aj prednesu, aj takého toho divadelného, divadelnej vložky do toho vášho prednesu. Ale zavádzate, naozaj zavádzate, pretože táto novela sa netýka lesných pozemkov, netýka sa parkov, mestskej zelene, ani pozemkov určených na zástavbu. Jasne vám to pán minister vysvetľoval na výbore pre životné prostredie, bol som tam, vypočuli ste ho a tak či tak si to budete znova opakovať tieto vaše nezmysly. Pozrite sa na tie stovky tisíc hektárov, ktoré sú dnes zarastené burinou, sú zarastené náletovými drevinami, nemôžu ich tí poľnohospodári obhospodarovať a nám sem denne prúdia stovky kamiónov s potravinami zo zahraničia, španielske paradajky a neviem aké marocké, marocké nezmysly. A vy tu idete, vy idete takýmto spôsobom nepodporiť poľnohospodárov slovenských, ktorí naozaj potrebujú na tej pôde hospodáriť a dorábať nám kvalitné slovenské potraviny. A na záver, nedá mi ale to vaše niekoľkokrát opakované, čo vám za to sľúbili, aký byt vám kto sľúbil? A tak aby som použil vaše slovo, je to od vás perfídne. Perfídne a nechutné. Ďakujem pekne.
B. Bugár, podpredseda NR SR: (2002-11-06):
(Hlasovanie.) Prítomných je 134 poslancov, za návrh 77, proti 55, nehlasovali 2. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Ďakujem aj pánu ministrovi, takisto aj spravodajcovi. Pristúpime k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov. Návrh vlády ste dostali ako tlač 69. Súčasťou návrhu vlády je aj návrh uznesenia Národnej rady Slovenskej republiky. Z poverenia vlády Slovenskej republiky návrh odôvodní minister zdravotníctva Slovenskej republiky Rudolf Zajac. Pán minister, nech sa páči, máte slovo.
P. Paška, predseda NR SR: (2009-12-02):
(Hlasovanie.) 137 prítomných, 59 za, 73 proti, 3 sa zdržali, 2 nehlasovali. Tento návrh sme neschválili.
Marcinková, Vladimíra, poslankyňa NR SR (2020-04-23):
Ďakujem pekne. Som presvedčená, že nebude prekvapením, že nie na všetky problémy spoločnosti mám so stranou SME RODINA rovnaký názor, inak by sme asi neboli v dvoch stranách, ale v čom máme absolútnu zhodu, tak to je výnimočná pozornosť, ktorú tak isto aj strana ZA ĽUDÍ venuje rodinám a prejavilo sa to aj v našom volebnom programe. A to, čo ma naozaj teší, je, že pri tvorení programového vyhlásenia vlády sme naozaj vo všetkých týchto opatreniach vedeli nájsť zhodu a prejavila sa tam aj naozaj výrazná vec, na ktorú som upozorňovala počas kampane, a to je to, že chudoba má na Slovensku v súčasnosti naozaj ženskú tvár, či už ide o osamelé matky, ktoré veľmi správne spomenula aj pani poslankyňa Krištúfková, alebo ide o rodiny jedného rodiča, alebo ide o ženy dôchodkyne, ktoré sa dožívajú vyššieho veku, ale žijú z nižších dôchodkov. Takže som rada, že bolo prijatých naozaj množstvo opatrení a daných prísľubov, ktoré túto situáciu majú a budú riešiť, či už ide o zvýšenie a zflexibilnenie rodičovského príspevku, na ktorý sme upozorňovali, zavedenie otcovskej dovolenky pri narodení dieťaťa, veľmi dôležité – téma bývania, príspevok na bývanie, ktorý musí byť vyňatý z dávky v hmotnej núdzi, aby sme ním dokázali pomôcť oveľa väčšej skupine ľudí, zatraktívnenie flexibilných foriem práce, aby matky, ktoré sa samé starajú o svoje deti, naozaj dokázali zladiť svoj rodinný a pracovný život, ale tak isto treba do tohto procesu zapájať otcov a v tomto prípade veľmi pozitívne hodnotím aj úpravu vymáhania a vyplácania náhradného výživného, ktorá je dlhodobo problémom, ktorý odkladáme. Takže táto vláda je tu pre rodiny a ja som presvedčená, že na toto budú prikyvovať všetky strany koalície. Ďakujem za spoluprácu pri tvorbe tohto programového vyhlásenia vlády a... (Prerušenie vystúpenia časomerom.)
R. Kaliňák, podpredseda vlády a minister vnútra SR: (2010-02-05):
Vážený pán predseda, ešte raz, dámy poslankyne, páni poslanci, dôvodom na vypracovanie predloženého návrhu zákona je potreba zapracovať zmeny a doplnenia vyplývajúce z práva Európskeho spoločenstva v oblasti zbraní a streliva do právneho systému Slovenskej republiky. Smernica Európskeho parlamentu a Rady z 21. mája 2008 totiž zmenila a doplnila smernicu o kontrole získavania a vlastnenia zbraní z roku 1991. V súlade s novou smernicou sa nanovo upravujú ustanovenia, v ktorých sa vymedzujú niektoré pojmy, ako napríklad zbraň, jej hlavné časti, súčasť zbrane, a doplňujú sa nové pojmy, napríklad napodobenina zbrane a replika zbrane. Uvedenými úpravami došlo zároveň k rozšíreniu druhov definovaných zbraní v jednotlivých kategóriách. Na základe smernice sa ďalej ustanovuje zákaz pre držiteľa zbrojného preukazu zaobstarávať si zbrane alebo strelivo prostredníctvom zmluvy na diaľku, napríklad cez internet. Držiteľ zbrojnej licencie bude môcť uzatvárať takúto zmluvu len s iným podnikateľom. Vyslovene sa ustanovuje povinnosť označovať zbrane počas ich prevodu z vládnych zásob do trvalého civilného užívania. Obdobie vedenia evidencie o zbraniach sa v súlade so smernicou predlžuje na 20 rokov. Záverom si vás dovoľujem požiadať o postúpenie návrhu zákona na ďalšie legislatívne konanie. Ďakujem pekne.
Blanár, Juraj, podpredseda NR SR (2021-02-04):
Vážené pani poslankyne, páni poslanci, prezentujte sa a hlasujte. (Hlasovanie.) Prítomných 96 poslancov, za 95, proti nebol žiaden ani sa nezdržal, 1 poslanec nehlasoval. Konštatujem, že tento návrh zákona prerokujeme v druhom čítaní. Ďalej pristúpime k hlasovaniu o pridelení návrhu výboru, výborom a o určení gestorského výboru, ako aj lehoty na jeho prerokovanie. Prosím, pán spravodajca, aby ste uviedli hlasovanie.
Štarchoň, Peter, poslanec NR SR (2019-09-19):
Vážený pán predseda, vážení páni poslanci, dáma, pani poslankyňa tu nie je aktuálne žiadna. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predseda, prosím, otvorte rozpravu k uvedenému návrhu zákona.
Petrák, Ľubomír, poslanec NR SR (2012-07-24):
Druhý procedurálny návrh podala pani poslankyňa Žitňanská a v určitej podobe, aj keď trošku inak formulovaný, aj pán poslanec Hraško, aby podľa § 73 ods. 3 písm. a) rokovacieho poriadku sa vrátil návrh zákona predkladateľovi na dopracovanie.
Poliačik, Martin, poslanec NR SR (2018-05-10):
No ja mám dojem, že v posledných rokoch tomu ľudstvu prospievame už nejak priveľmi, pán kolega Osuský. A k tomu, čo si hovoril ty, Miro, ty si ma dvakrát varoval, že som prehnaný optimista, prvýkrát to bolo, keď nastúpil na ministerstvo školstva pán Čaplovič, a druhýkrát, keď tam nastúpil pán Plavčan. A mám taký dojem, že sa teraz trošku otočilo garde. Ja do istej miery obdivujem tú odvahu teraz podporiť vlastne tieto návrhy v prvom čítaní, keď vlastne nevieme, že čo z nich nakoniec vzíde. A s väčšinou toho, čo si povedal vo svojom vystúpení, súhlasím, možno dokonca so všetkým, len ten logický záver, že prečo je potrebné vlastne zle pripravenú legislatívu pretláčať cez parlament, ten mi tam chýbal. Rozumiem tomu, že treba naozaj niečo urobiť a prispieť k tomu, aby sa od slov po vyše dvoch rokoch reálne prešlo k činom, len nie som si úplne istý, či ten spôsob robenia legislatívy, ktorého sme tu práve teraz svedkom, naozaj speje k tomu, že sa niečo vylepší a nebude to naozaj znovu len zaplátaním nejakého akútneho problému, na základe ktorého potom budeme riešiť problémy ešte väčšie. Lebo pri mnohých zákonoch, ktoré tu boli prijímané, pripomeniem napríklad aj tú novelu v 2015. roku o odbornom vzdelávaní, sme upozorňovali mnohí na problémy a ony tie problémy prišli. A nejaké problémy sa črtajú už aj tu v tomto, pretože ten zákon je vágny, a obávam sa, že ich o pár rokov znovu budeme riešiť.
Kollár, Boris, predseda NR SR (2021-05-12):
Ďalší v rozprave vystúpi pán poslanec Ferenčák. Nech sa páči, pán poslanec, máte slovo.
Glváč, Martin, podpredseda NR SR (2019-04-05):
Pán poslanec Antal.
Hanuliaková, Jana, poslankyňa NR SR (2024-04-24):
Ďakujem. Viete, čo je na tejto vláde najhoršie? Že stále potrebuje hľadať niekoho, na koho útočí, koho uráža a kreslí mu vlastne terč na chrbát. Bola to pani prezidentka, bola to Ódorova vláda, Progresívne Slovensko, dokonca teraz aktuálne už aj voliči a voličky Progresívneho Slovenska, novinári a novinárky, umelecká obec, potom, samozrejme, nesmiem zabudnúť na medvede a teraz ste prišli k mimovládkam. Za pol roka vašej vlády nič iné nevidíme ako útoky a urážky. Namiesto toho, aby ste prinášali riešenia pre ľudí, to, čo ste nám sľubovali, lacnejšie energie, lacnejšie potraviny, lacnejší benzín, tu naozaj nevidíme nič ako iba krivenie pravidiel. Čakáme na tie riešenia aj v zdravotníctve, v školstve, v energetickej sebestačnosti, ktoré naozaj na Slovensku potrebujeme aktuálne ako soľ. Neustále však šírite len tony zla a negatívnu energiu a podľa mňa naozaj toto Slovensko nikam neposunie. Prestaňte už ľuďom, prosím, dávkovať toto, čo robíte, a skúste naozaj začať pracovať pre ľudí a pre Slovensko. Ďakujem.
Blcháč, Ján, poslanec NR SR (2021-11-23):
Ďakujem pekne za slovo. Pán kolega Krúpa, ja musím s vami vzácne súhlasiť, keď ste tu prezentovali, že ako tie okresné úrady a tí štátni úradníci nezvládli testovanie na jeseň minulého roku. A máte úplnú pravdu. Môžem to potvrdiť, že tú úlohu potom prevzala samospráva a s nasadením všetkých síl sme to zvládli, za čo nám bolo poďakované aj od pani prezidentky. Od vlády, myslím, ani nie, ale od mnohých z autorít. Nuž chcem vám povedať, že ešte pár mesiacov pred tým, ako bolo to testovanie slávne, tá atómová zbraň jesenná, tak boli menovaní prednostovia okresných úradov. A boli zrejme menovaní takí, ktorí nevedia, načo sú tam menovaní, čo tam robia, načo tam sedia na tom úrade, na tej stoličke prednostov okresného úradu, kde majú riadiť svoje okresné úrady. Majú k dispozícii desiatky ľudí na každom úrade. Tak takisto, ako my sme to zvládli a nemáme to v kompetencii navyše, samosprávy, tak to mohli zvládnuť aj tieto úrady. Len, žiaľ, ryba smrdí vždy od hlavy. To zrejme si myslíte všetci, ktorí tu sedíme a ktorí nás počúvajú. Je to asi pravda, je to staré príslovie. No a keďže ste menovali takých prednostov, akých ste menovali, logicky ste sa na nich nemohli ani spoľahnúť. A teda celé krízové riadenie, ktoré majú v kompetencii okresné úrady, a môžem vám povedať, že ten náš v Liptovskom Mikuláši je naozaj jedinečný, nezvládli. Na ak chcete takýchto ľudí dosadiť aj na nižšie stupne riadenia týchto úradov, tak ďakujem pekne, to nás čaká pekná budúcnosť!
Glváč, Martin, podpredseda NR SR (2019-10-18):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi, nech sa páči.
Kollár, Boris, predseda NR SR (2022-05-25):
Ďakujem. Konštatujem, že Národná rada nezvolila žiadneho z navrhovaných kandidátov za člena Rady . Nakoniec prosím povereného overovateľa, aby oznámil výsledok tajného hlasovania o návrhu na odvolanie predsedu zahraničného výboru.
V. Tomanová, ministerka práce, sociálnych vecí a rodiny SR: (2009-06-23):
Pokiaľ ide o odôvodnenie predkladania tohto návrhu. Tak ako som uviedla vo svojom prvom vystúpení pri odôvodňovaní prvého protokolu, ktorý bol predmetom rokovania, som uviedla, že práve ratifikácia týchto dohovorov je aktuálna aj v čase prebiehajúcej globálnej hospodárskej a finančnej  krízy, keď štát na jednej strane prijíma opatrenia na ochranu zamestnávateľov, podnikateľov, bánk, finančných inštitúcií a na vyváženie tejto situácie sa ratifikáciou dohovorov na druhej strane štát usiluje posilňovať sociálne práva zamestnancov,  ochranu práce prostredníctvom inšpekcie práce v priemysle, v obchode, v pôdohospodárstve, ale aj kolektívne vyjednávanie, všetko v záujme  zamestnancov, pretože zamestnanci sú najviac postihnutí dôsledkami globálnej hospodárskej a finančnej krízy. Ďakujem.
Sulík, Richard, predseda NR SR (2010-10-19):
Áno. Pán Jarjabek, nech sa páči.
Poliačik, Martin, poslanec NR SR (2014-11-08):
Ďakujem, pán podpredseda. Ďakujem aj tebe, Janko. Myslím si, že je úplne jasné, prečo si za to, aby bol premiér Robert Fico odvolaný zo svojej funkcie. Ale sledoval som takto priamo oproti pána kolegu poslanca Kolesíka a mám z neho dojem, že ešte mu nejaká informácia chýba, tak skús sa zamyslieť, či ešte je niečo, čo si nepovedal, a poprípade využi reakciu, tie dve minúty, ktoré ti ešte ostanú a možnože skoncentruj, že aby aj pánovi Kolesíkovi teda bolo jasné, prečo napr. on by mohol zahlasovať za to, aby bol premiér Robert Fico odvolaný. Ďakujem.
Zelník, Štefan, poslanec NR SR (2019-10-28):
Vážený pán predseda, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Gyimesi, György, poslanec NR SR (2022-12-06):
Odhlasovali sme body z informácie i podané pozmeňujúce a doplňujúce návrhy. Dajte hlasovať o tom, že prerokovaný návrh zákona prerokujeme v treťom čítaní ihneď.
Lipšic, Daniel, poslanec NR SR (2013-01-29):
Ďakujem pekne, pán predsedajúci. Ja mám len pozmeňujúci návrh, lebo som ho zabudol predniesť v rámci môjho vystúpenia, keď som bol písomne prihlásený. Pozmeňujúci návrh sa týka čl. I, vypustenia bodov 7 aj 9. Zdôvodnenie: Navrhuje sa zrušiť navrhovaná dotácia najväčším výrobcom elektriny, keďže cena elektriny na Slovensku je už v súčasnosti jedna z najvyšších v Európskej únii. Naviac, navrhované ustanovenia vyvolávajú podozrenie, že jej účelom je dotovať konkrétnu energetickú spoločnosť z prostriedkov všetkých odberateľov elektrickej energie. Dám to pánovi spravodajcovi. Ďakujem.
Pellegrini, Peter, predseda NR SR (2015-11-18):
Prezentujme sa a hlasujme o tom, že prerokujeme návrh zákona v treťom čítaní ihneď. (Hlasovanie.) Prítomných 125 poslancov, za hlasovalo 102 poslancov, proti bol 1, zdržalo sa 22 poslancov. Sme v treťom čítaní .
Laššáková, Jana, podpredsedníčka NR SR (2012-09-18):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ. (Reakcia navrhovateľa.) Nie, vystúpil v rozprave ako posledný. Spravodajca. (Reakcia spravodajcu.) Nie. Prerušujem rokovanie o tomto bode programu. Chvíľočku len počkáme, aby technici si reštartovali zariadenie, poprosili ma o to. (Hlasy v sále.) Môžeme pokračovať v rokovaní, áno, dobre. Nasledujúcim bodom programu je prvé čítanie o vládnom návrhu zákona o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov . Vládny návrh zákona je uverejnený pod tlačou 191, návrh na jeho pridelenie na prerokovanie výborom je v rozhodnutí č. 182. A teraz prosím pána ministra Marka Maďariča, aby aj tento vládny návrh zákona uviedol. Nech sa páči, pán minister.
Kollár, Boris, poslanec NR SR (2018-02-13):
Štát musí byť zodpovedný, štát by mal zasiahnuť, tak ako v Českej republike. Chcem pripomenúť, že u nás bolo okradnutých strašne veľa občanov, spoluobčanov a odišlo 20 miliárd, bolo ukradnutých 20 miliárd, boli poškodení 20 miliardami korún. A v Českej republike sa to nestalo. Nemýľme si to! Skutočne tam štát zasiahol. To znamená, že štát týmto jasne prebral a musí prebrať zodpovednosť za nekonanie. Aj vy svojmu dieťaťu, keď vidí, je malé a vidíte oheň, tak ho nenecháte sa popáliť, ale poviete mu, vysvetlíte mu, pozor, to páli, nechoď k tomu. To znamená, že takto sa zachoval štát k možno nie dobrej finančnej gramotnosti svojich občanov, zasiahol a okamžite zastavil B.M.G. INVEST v Čechách. Ľudí tam pozatváral a ľudia v Čechách neboli okradnutí, neboli okradnutí. Na Slovensku ten štát to toleroval, dokonca niektorí štátni predstavitelia na tom participovali a stihli svoje výbery, svoje vklady vybrať ešte pred pádom tohto B.M.G. INVEST-u. To znamená, že štát sa tuná zachoval ako taká macocha. A si myslím, z nášho pohľadu si myslím, že keď tento štát to vedel vyriešiť v Čechách a slovenský to nevyriešil, tak má určitý diel svojej takej zodpovednosti za túto vec. Pán Dostál, nesúhlasíme s vami, aj keď rozumiem, pán Dostál, vašim argumentom, absolútne im rozumiem, ale náš názor sa prikláňa na stranu ľudí, a preto zahlasujeme za uvedený návrh pána Martina Fecka. A chcem zároveň aj týmto odkázať, a možno aj Robertovi Ficovi, že je to jeho, z ďalších klamstiev, keď podviedol obyčajných občanov, keď im sľúbil, že prijme zákon, že ich odškodní. Keď vedel odškodniť vlastného oligarchu, vedel nájsť 100 miliónov eur pre Širokého, tak je to jedna obrovská hanba, že nevie pre týchto ľudí nájsť tieto peniaze. Ďakujem za pozornosť. (Potlesk.)
Zmajkovičová, Renáta, podpredsedníčka NR SR (2012-05-03):
V rozprave vystúpi pán poslanec Štefanec. Pán poslanec, máte slovo, nech sa páči.
Zemanová, Anna, poslankyňa NR SR (2017-05-10):
Pán poslanec Simon, nesúhlasím s tým, čo ste povedali v úvode, že sa mohli hospodárske dvory stavať bez stavebného povolenia. Možnože ozaj v 50., neviem, v 60. rokoch, kedy nebol stavebný zákon, ale si povedzme, tie poľnohospodárske družstvá v tej podobe, ako dnes sú problémom, tak vlastne stavali sa v 70., 80. rokoch. A mám otvorený stavebný zákon z toho obdobia, keď bol prijatý, a v § 56 je od písmena a) až h) presne vypísané, že aké, na čo sa stavebné povolenie ani ohlásenie nevyžaduje. Teda je tu, sú to banské diela, nadzemné, podzemné vedenia, prenosné zariadenia, scénické stavby, geodetické drevené a prenosné meračské veže, konštrukcie chmeľníc a vinohradov, elektrické vedenia a pri udržiavacích prácach, pri ktorých nie je predpísané ohlásenie. To znamená, že nie je pravdou, že by bola vyňatá povinnosť, teda povinnosť pri hospodárskych budovách, že mohli si poľnohospodári stavať akékoľvek budovy. Áno, budovy, ktoré boli dovtedy postavené, ešte staršie, tak mali povinnosť si usporiadať existenciu týchto stavieb s tým, že si od obce požiadali potvrdenie o existencii takejto stavby a vydanie súpisného čísla. Avšak gro stavieb malo mať a podľa mňa aj má stavebné povolenia. Samozrejme, môžu byť aj rôzne stratené alebo v nejakej neúplnej podobe, ale v archívoch sa tieto stavebné povolenia nachádzajú aj z mojej praxe, ktoré som sa predtým, ako som išla do poslaneckých lavíc, stretla, tak som bola až prekvapená, že tie bývalé národné výbory, či okresné, alebo krajské... (Prerušenie vystúpenia časomerom.)
M. Číž, podpredseda NR SR: (2008-11-25):
Máte slovo, pán poslanec.
Grendel Gábor, podpredseda NR SR (2023-02-16):
Pán poslanec, musíte reagovať na vystupujúceho. (Reakcie z pléna.)
Brocka, Július, poslanec NR SR (2015-09-30):
Áno, pán poslanec Přidal povedal takú vec, že snáď to nebolo tým, že si myslia, že zdravotne postihnutí ľudia, že tí, ktorí sú ležiaci alebo vozičkári, že nechodia voliť a tak. No, to by bolo také skôr morbídne (vyslovené s pobavením). To nepripúšťam, že to bol dôvod. Ja si myslím, že jednoducho zabudli, že zabudli. Že v tom politickom marketingu, oni, keď si to aj pozriete, to sú návrhy veľmi jednoduché, ako jednovetové. To je návrh, ktorý je zároveň aj sloganom. Ako my sme v zákone, s ktorým tu prišiel minister Richter, mal jeden riadok, číslovka 65 sa nahradí číslovkou 70, no. Čiže od ministerstva takýto návrh, neni to teda veľká drina a je veľmi jednoduchý. Čiže ja si myslím, že oni sa sústredili práve na takéto jednoduchosti, aby to bolo zrozumiteľné, a jednoducho toto im ušlo. Ja si, naopak, myslím, že tí ľudia zdravotne postihnutí sú mnoho raz a musia byť, mnoho raz oveľa aktívnejší. A mnohí z nich sa aj snažia okrem toho príjmu alebo tej dávky, čo dostávajú od štátu, si aj privyrobiť vlastným úsilím a naviac úsilím, a že chodia aj do práce. Veď preto, keď si zvýšia príjem, tak stratia nárok na tú dávku. A ja si myslím, že takí ľudia, takí pôjdu voliť. Želal by som si, aby, aby išli voliť nás z opozície (vyslovené s pobavením). Ak to nezmenia, ak to nezmenia, ak to nepodporia do druhého čítania, tak na to sa zameriam vo volebnej kampani aj ja.